**УТВЪРДИЛ:**

**ЕЛКА НЕДЕЛЧЕВА**

**ЗАМ.-КМЕТ НА ОБЩИНА РАЗГРАД**

****

**ОБЩИНСКИ СЪВЕТ ПО НАРКОТИЧНИ ВЕЩЕСТВА**

**ПРЕВАНТИВНО- ИНФОРМАЦИОНЕН ЦЕНТЪР**

|  |
| --- |
|  |

**7200 Разград ,ул. „Вапцаров“№ 10, ЦПЛР – Ученическо общежитие, стая 112,**

**тел. 084/66-13-95; e-mail:pic\_rz@abv.bg; website:www.pic-razgrad.com**

**О Т Ч Е Т**

за дейността на Общински съвет по наркотични вещества и Превантивно– информационен център към него при Община Разград за 2024 г. на основание чл.15,ал.2 и ал.6 от ЗКНВП и чл.17 и чл.21,ал.1,т.2 от Правилника за организацията и дейността на Националния съвет по наркотични вещества

**Организационно състояние**

През изминалата 2024 г. Общинският съвет по наркотични вещества и Превантивно- информационния център към него функционираха според правните норми в Закона за контрол върху наркотичните вещества и прекурсорите и Правилника за организацията и дейността на Националния съвет по наркотичните вещества. Общинският съвет по наркотични вещества и Превантивно–информационния център към него имат своята роля и отговорност за изпълнението на Националната стратегия за борба с наркотиците и Плана за действие към нея на местно равнище.

Съветът по наркотични вещества е колективен орган, който се състои от председател, секретар и членове, които се определят с решение на Общинския съвет. В състава на Общинския съвет по наркотични вещества са включени представители на различни институции, имащи отношение по проблема „ наркотици“.

Общинските съвети по наркотични вещества разработват, осигуряват и координират изпълнението на национални и общински стратегии и програми за борба срещу злоупотребата с наркотични вещества на местно ниво. Ръководят и контролират дейността на Превантивно-информационните центрове чрез Председателя на Общинския съвет по наркотични вещества. При осъществяване на своите функции общинските съвети по наркотичните вещества си сътрудничат и обменят информация с други институции и организации.

Превантивно-информационните центрове осъществяват превантивни дейности и програми, събират, съхраняват и анализират информацията на общинско равнище, която е необходима за изготвянето, осъществяването и координирането на програмите по чл.21, ал.1, т.1. Те се ръководят от Председателя на Общинския съвет по наркотични вещества. При изпълнение на Националната политика Превантивните информационни центрове се ръководят методически от Националния център по обществено здраве и анализи. При изпълнение на стратегиите и програмите по чл.21, ал.1, т.1 за борба срещу злоупотребата с наркотични вещества Превантивните информационни центрове се ръководят и контролират от Общинските съвети по наркотични вещества.

Главни насоки в работата на ОбСНВ и ПИЦ са превантивно-информационни, обучителни и консултативни – разработване и осъществяване на превантивни дейности и програми сред различни целеви групи; предлагане на алтернативни форми за осмисляне на свободното време на младите хора; обучения на мултидисциплинарни екипи за превенция употребата на психоактивни вещества; разработване, издаване и разпространение на превантивни и здравно-образователни материали; провеждане на информационни кампании; консултиране на млади хора и родители по въпроси, свързани с наркотиците и зависимостите.

**Координация и сътрудничество**

Осъществяването на превантивните кампании и дейностите е в резултат на съвместните усилия на държавни, общински и неправителствени организации. ОбСНВ активно си сътрудничи с ръководствата на РЗИ, ОД МВР, инспектори от ДПС, РП, отдел „Образование, младежки дейности и спорт”, отдел „Социални дейности и здравеопазване” в Община Разград, МКБППМН, РУО, местни медии, директори, педагогически съветници, психолози и медицински специалисти от училищата на територията на община Разград.

**Превантивно – информационна дейност и обучения**

Акцентите в превантивната работа бяха поставени върху провеждане на мероприятия, свързани с ограничаване на разпространението и употребата на наркотични вещества чрез обединяване на усилията на институциите, имащи отношение към проблема. Във връзка с реализиране на дейностите, заложени в Плана за работа на Общинския съвет по наркотични вещества и Превантивно-информационния център към него, за превенция на употребата и злоупотребата с наркотични вещества за 2024 г., приет с решение **№73 по протокол №7 от 26.03.24 г. на Общински съвет - Разград,** през цялата 2024 г. по график бяха обхванати учениците от 2 до 12 клас от училищата в област Разград.

|  |  |  |  |  |
| --- | --- | --- | --- | --- |
| № | УЧИЛИЩЕ | КЛАС | ТЕМА | БРОЙ ОБХВАНАТИ |
|  | ОУ „Отец Паисий“ | 5 клас  6 клас  4 клас | Безопасен интернет | 10  15  21  46 |
|  | ОУ „Паисий Хелендарски“ с. Езерче | 5, 6, 7 клас | Вредите от употребата на енергийни напитки. Симулативна игра с алкоочила | 25 |
|  | ОУ „Васил Левски“ гр. Разград | 5 в клас | Вредите от употребата на енергийни напитки. | 21 |
|  | ОУ „Ив. С. Тургенев“ гр. Разград | 7 А клас  4 А клас  5 клас  5 А клас  4 Б клас  7 клас  6 клас | Дизайнерски наркотици.  Вредите от употребата на енергийни напитки.  Снус, райски газ и дизайнерски наркотици. | 24  20  20  21  22  20  16  20  163 |
|  | ОУ „Отец Паисий“ с. Дянково | 5, 6 и 7 клас  3, 4 и 5 клас | Вредата от употребата на енергийни напитки. | 25  28  53 |
|  | ОУ „Отец Паисий“ гр. Разград | 5 клас  4 клас  6 клас | Безопасен интернет; | 10  15  21  46 |
|  | ОУ „Н. Икономов“ гр. Разград | 7 А клас | Вредата от употребата на електронни и тютюневи цигари. | 25 |
|  | СУ „Христо Ботев“ гр. Разград | 5 и 7 клас  2 А клас  3 и 4 клас  7 клас  5 клас | Енергийни напитки – съвременния бич.  Тютюнопушене и алкохол.  Вредите от тютюнопушене.  Безопасен интернет. | 27  15  63  13  16  134 |
|  | ПГИ „Робер Шуман“ гр. Разград | 9 А, 9 Б, и 9 Г клас  8 Г клас  12 А клас  12 Б, 12 Д и 11 Г клас  8 Б, 12 А, 12 Б клас  8 А, 8 Б и 8 В клас  10 А, 10 Б, 10 В клас  11 А и 11 В клас | Вредата от употребата на снус, райски газ и дизайнерски наркотици.  Енергийни напитки;  Тютюнопушене и енергийни напитки ;  Наркотици – влияние и вреда;  Наркотици;  Тютюнопушене и алкохол;  Вредите от употребата на електронни цигари. | 70  25  24  22  44  72  52  38  347 |
|  | ППМГ „Акад. Н. Обрешков“ гр. Разград | 7 клас  11 Б клас  8 А клас  8 Г клас  10 В клас  5 клас  11 А клас  8 В клас  10 А клас  6 клас  7 клас  9 Г клас  9 В клас  11 Г клас  12 клас  8 Б клас  5 клас  6 клас  8 Г клас  10 В клас  10 Б клас  11 В клас  9 А клас  9 Б клас  8 Б клас | Безопасен интернет.  Влияние на алкохола върху организма, симулация с алкоочила.  Вредите от употребата на райски газ, снус, дизайнерски дроги;  Вредата от употребата на наркотични вещества  Вредата от употребата на цигари и електронни цигари;  Вредата от тютюнопушенето;  Енергийни напитки и вредата от тях;  Влиянието на алкохола и наркотиците и шофирането; | 22  24  22  26  19  25  26  24  22  22  22  24  24  24  30  24  21  24  26  20  26  11  21  26  25  580 |
|  | ПГССХВТ „Ангел Кънчев“ | Сборна група | Наркотицитe и последиците от употребата им – законова уредба; | 20 |
|  | НПТГ „Шандор Петьофи“ гр. Разград | 8 Д клас  8 А клас  8 Б клас  8 Г клас  9А и 9 Г клас  9 Г, 9 Д клас | Вредите от употребата на енергийни напитки; Райски газ, снус и дизайнерски дроги; | 27  26  26  28  20  43  170 |
|  | ПГТС „Христо Смирненски“ гр. Разград | 8, 9 и 10 клас | Вредите от употребата на райски газ и снус; | 45 |
|  | Спортно училище | Сборна група | Вредите от употребата на алкохол;  Вредите от употребата на енергийни напитки | 22  22  44 |
|  | КЦНСТДБУ | Сборна група | Вредата от употребата на енергийни напитки и наркотици  Безопасен интернет. | 14  12  26 |
|  | ПГ „ Васил Левски“;  ПГСС „Хан Аспарух“ гр. Исперих | 12 клас | Въздействие на наркотиците върху организма на подрастващите. НП „ Предпазване на младите хора от престъпления“ | 45 |
|  | СУ „ Св. Св. Кирил и Методий“ гр. Завет | 12 клас | Въздействие на наркотиците върху организма на подрастващите. НП „ Предпазване на младите хора от престъпления“ | 30 |
|  | ППЗМЗ „Александър Стамболийски“ гр. Лозница | 12 А и 12 Б клас | Наркотици, видове наркотици, дизайнерска дрога, фентанил, снус – превенция, употреба и последици; | 30 |
|  |  |  | ОБЩО: | **1850** |

**Обучения и превантивни кампании и конкурси**

**Превантивна дейност**

И през 2024 година основните усилия на ОбСНВ и ПИЦ бяха насочени към превенция употребата на психоактивни вещества, чрез активното и целенасочено включване на училището и младите хора в дейности, насочени към информиране за рисковете от употреба на наркотици, развиване на социални умения и компетенции, формиране на нагласи за здравословен начин на живот, повишаване на гражданската активност, както и предлагане на алтернативна ангажираност за свободното време. Основен партньор в работата на ОбСНВ и ПИЦ са нашите доброволци от училищата, както и педагогическите съветници и психолози от съответното училище.

От 2020 г. Общински съвет по наркотични вещества и Превантивно-информационен център към него работят по две Национални програми за превенция употребата на наркотични вещества. Кодово име „Живот“ – програма насочена към ученици 5-7 клас и „От Връстници за връстници“, насочена към ученици 8-11 клас.

НАЦИОНАЛНИ ПРОГРАМИ ЗА ПРЕВЕНЦИЯ УПОТРЕБАТА НА НАРКОТИЧНИ ВЕЩЕСТВА

В изпълнение на Националната стратегия за борба с наркотиците 2020-2024 г. са разработени две Национални програми по универсална превенция, съответно Национална програма по превенция „Кодово име живот” (за ученици от V-VII клас) и Национална програма по превенция „От връстници за връстници” (за ученици от VIII-XI клас). Двете програми са изготвени от екип от експерти на МЗ, НЦОЗА и представители на Превантивно-информационните центрове в страната. Програмите са одобрени от Министерство на здравеопазването и Министерство на образованието и науката по реда на Наредба № 6 от 11 април 2014 г.

**Национална програма по превенция „Кодово име живот”**

Национална програма по превенция „Кодово име живот” (за ученици от V-VII клас) има за цел: предотвратяване на употребата на психоактивни вещества, постигане на промяна на нагласите по отношение на собственото здраве и утвърждаване на здравословен начин на живот, засилване на защитните и намаляване на рисковите фактори, свързани с употребата на психоактивни вещества. Програма включва цялостен обучителен цикъл, който се реализира в продължение на три години.

Програмата се реализира в часа на класа, като в рамките на учебната година се реализират по 5 занятия, съответно в 5-ти, 6-ти и 7-ми клас и усвоените знания се надграждат през всяка следваща учебна година. Целта на занятията е да бъдат придобити знания и умения за себеутвърждаване, отстояване на групов натиск, справяне в критични ситуации, както и да бъдат промени нагласите по отношение на собственото здраве и утвърждаване на здравословен начин на живот, да бъде повишена информираността относно причините, видовете и последиците от рисковото поведение като цяло, не само по отношение на употребата на психоактивни вещества.

В програмата са заложени по две срещи с родителите на децата в 5-ти, 6-ти и 7-ми клас, като знанията и уменията, които те следва да придобият отново са с надграждане през всяка следваща учебна година. При стартиране на програмата има отделни информационно-дискусионни срещи с родителите, които имат за цел да ги информират и мотивират за участие в програмата. Разработените занятия за родителите имат за цел освен придобиване на знания относно видовете психоактивни вещества, рисковите и защитни фактори за тяхната употреба, съща така и усвояване на родителски модели на поведение.

**През 2024 г. в Община Разград програмата се реализираше в следните училища:**

* ОУ „Н.Й.Вапцаров“ – една паралелка 6 и една паралелка 7 клас;
* ОУ „Ив.С.Тургенев“ - една паралелка 6 и една паралелка 7 клас;
* ОУ „Никола Икономов“ – 1 паралелка 6 клас;
* ОУ „Васил Левски“ – 3 паралелки 6 клас.
* СУ „Христо Бонев“ - 1 паралелка 6 клас;
* ОУ „Васил Априлив“ гр.Исперих - една паралелка 6 и една паралелка 7 клас;
* ОУ „Христо Ботев“ с. Лудогорци – 5 клас;
* ОУ „Св.Св.Кирил и Методий“ – 5 клас;

**Национална програма по превенция „От връстници за връстници”**

Национална програма по превенция „От връстници за връстници” (за ученици от VIII-XI клас) има за цел: предотвратяване на употребата на психоактивни вещества, постигане на промяна на нагласите по отношение на собственото здраве и утвърждаване на здравословен начин на живот, засилване на защитните и намаляване на рисковите фактори, свързани с употребата на психоактивни вещества, подкрепа на подрастващите в процеса на взимане на решения и отстояване на натиска на групата.

Програмата включва цялостен обучителен цикъл, който се реализира в продължение на четири години и също се осъществява по места от експертите на Превантивно-информационните центрове, подпомагани от училищните специалисти, които първоначално се обучават за работа по програмата, след което следва да съдействат активно при нейното прилагане.

Специфичното за тази програма, за разлика от Национална превантивна програма „Кодово име живот“, е че тук е застъпен подходът „връстници обучават връстници“, т.е. дейностите по програмата се реализират от ученици от гимназиален курс на обучение (които преди това са преминали обучение по програмата) под супервизията на експерти от Превантивно-информационните центрове или училищните специалисти, които участват в реализирането на дейностите по програмата. За целта се сформират „доброволчески клубове“, чиито членове преминават теоретично и практическо обучение, с идеята да бъда изградена доброволческа мрежа в цялата страна.

Програмата се реализира в часа на класа, като в рамките на учебната година се реализират по 5 занятия, съответно в 8-ми, 9-ти, 10-ти и 11-ти клас, като усвоените знания отново се надграждат през всяка следваща учебна година. Целта на програмата е постигане на промяна на нагласите по отношение на собственото здраве и утвърждаване на здравословен начин на живот; подпомагане процеса на израстване, формиране на идентичност; подкрепа на подрастващите в процеса на взимане на решения и отстояване на натиска на групата; трениране на социални умения и умения за насочване на експериментиращи и/или употребяващи връстници; насочване към алтернативи на употребата и като цялостна дългосрочна цел - предотвратяване употребата на психоактивни вещества и утвърждаване на здравословен начин на живот.

**През 2024 г. в Община Разград програмата се реализираше в следните гимназии:**

ПГИ „Робер Шуман“ – 1 паралелка 9 клас и 1 паралелка 10 клас;

ППМГ „Акад.Никола Обрешков“ – 1 паралелка 10 клас;

ГПЧЕ „Екзарх Йосиф“ - 1 паралелка 11 клас;

**Кампании и конкурси, осъществени през отчетния период:**

-На 06.02. проведохме Кръгла маса на тема „Интернетмания или кибернетично разстройство“ съвместно с Районна прокуратура гр.Разград, като част от дейностите за отразяване на 6 февруари – Международния ден за безопасен интернет. В кръглата маса под наслов „Киберпрестъпления. Децата - жертви и извършители на престъпления в интернет" се включиха гимназисти от шест училища в града, учители и педагогически съветници и прокурорите от Районната прокуратура в Разград Десимира Недкова и Зорница Цветкова. С конкретни примери пред участниците в дискусията прокурор Недкова представи основните законови положения по отношение на компютърните престъпления.

Всички участници в срещата се обединиха около становището, че е необходима превенция във връзка с опасностите в интернет и информацията от подобни дискусии трябва да се мултиплицира в общността, за да може глобалната мрежа да се използва безопасно. Обхванати бяха около **100** деца от различни училища.

- На 27.02. в Общинския културен център се проведе награждаването на участниците в обявения вече за 4 поредна година традиционен конкурс от ОбСНВ и ПИЦ „Аз и един мой ден в интернет“ по повод Международния ден за безопасен интернет. Участваха 88 творби, от тях – 82 рисунки, 2 компютърни рисунки и 4 видеоклипа. Всички участници получиха грамоти, а отличилите се творби на 23 участници бяха наградени с ваучери и грамоти.

- На 28.02. Общинският съвет по наркотични вещества и Превантивно –информационния център към него, организира безплатно посещение на филма „Киберпрестъпност“ за ученици от основни училища и гимназии в гр.Разград. Присъстваха **200** ученици от ОУ „Отец Паисий“, ОУ „Н.Икономов“, ОУ „Ив.С.Тургенев“, ОУ „Н.Й.Вапцаров“, ПГХТБТ „Мария Кюри“, НПТГ „Шандор Петьофи“, ПГИ „Робер Шуман“ и ППМГ „Акад.Н.Обрешков“.

- Екипът на Общински съвет по наркотични вещества, Превантивно-информационен център и Регионална здравна инспекция участваха във втория кръг от Националната АНТИСПИН кампания.

По традиция кампанията се провежда в средата на февруари по случай деня на влюбените 14 февруари. Основната целева група на кампанията са младите хора на възраст 15-29 г., а тазгодишното мото е „Отговорността е секси - използвай презерватив“.

В Разград кампанията се проведе с помощта на доброволците към ОбСНВ и ПИЦ. Учениците раздаваха предварително подготвените от тях материали и презервативи, които бяха осигурени от организаторите и напомниха, че използването на презерватив предпазва от сексуално предавани инфекции, включително ХИВ/СПИН. В ПГИ „Робер Шуман“ и ПГПЧЕ „Екзарх Йосиф“ участваха и доброволците от БМЧК. В кампанията се включиха: ППМГ „Акад. Н.Обрешков“, ПГИ „Робер Шуман“, ПГПЧЕ „Екзарх Йосиф“, ПГТС „Христо Смирненски“, ПТГ „Шандор Петьофи“, ПГХТБТ „Мария Кюри“, както и ЦПЛР – Ученическо общежитие.

-На 28 и 29 май екип от ОбСНВ и ПИЦ проведохме превантивно занятие на тема „Тютюнопушене - чувствителността на детския организъм към тютюневия дим“ и „Малки разговори на големи теми – да поговорим за алкохола и мотивацията да устоим на натиска на своите връстници“ с учениците от 2а клас в СУ „Хр.Ботев“ по покана на класния ръководител г-жа Тефик. Дизайн на занятието – кратка презентация и филмче по темата, редене на изречения по картинки, решаване на ребус и демонстрация с пушещата кукла Сю и симулационна игра с алкоочилата. Образователните лекции бяха в изпълнение на проект „Мамо, татко, спрете! Не пийте и не пушете – здравето ми запазете“, който е част от Националния ученически конкурс „Посланици на здравето“. Присъстваха 15 деца.

- На 31.05. екипът на ОбСНВ и ПИЦ в партньорство с РЗИ - Разград проведохме традиционната информационно-скринингова кампания на тема „Предпазване на децата от вмешателствата на тютюневата промишленост“ по повод 31 май- Световния ден за борба с тютюнопушенето. Експертите от РЗИ проведоха и безплатно измерване на въглероден монооксид в издишания въздух и количеството на карбоксихемоглобин в кръвта на пасивни и активни пушачи чрез апарат Smoker Lyzer. Бяха разпространени здравно-информационни материали и се популяризира дейността на Кабинет за консултиране и отказване от тютюнопушене към РЗИ-Разград.

- По повод 26 юни Международен ден за борба с наркоманиите и нелегалния трафик на наркотици, експерти от ОбСНВ и ПИЦ проведохме превантивна кампания „Доказателствата са ясни: Инвестирайте в превенция!“ в центъра на града, като раздавахме на минувачите информационни материали за видовете наркотични вещества, наръчници за родители, както и книжка с рисунки и разкази от конкурси организирани от Общинският съвет по наркотични вещества. В рамките на кампанията имаше и симулативни игри със специални „алкоочила“, през които се вижда как изглежда светът с 1,2 промила алкохол в кръвта. Младите хора и гражданите имаха възможност да завъртят и колелото с въпросите за разиграване на кратка викторина с награди. Бяха обхванати над 300 души.

- На 25 и 26. юни в две училища ППМГ „Акад.Н.Обрешков“ и ПГИ „Робер Шуман“ се проведе превантивна кампания, като част от дейносттите за 26 юни - Международен ден за борба с наркоманиите и нелегалния трафик на наркотици. По идея на доброволците бяха осигурени балони, на които децата изписаха своите послания против наркотиците. Посланията гласяха „Ценете живота“, „Не се поддавайте на зависимостта“, „Избери любовта, избери живота!“ и др. В кампанията по превенция, активно се включиха доброволците от Националната програма за превенция на употребата и злоупотребата с наркотични вещества „От връстници за връстници“. Предварително те бяха подготвили рамки за снимки, с послание „Аз съм млад и избирам живота“, с това те мотивираха своите съученици да се включат активно в кампанията и да изразят своето мнение по темата.

- На 7,17 и 31 юли проведохме плануваните занятия с учениците от Еколято’24 в ЦУТНТ. Основната тема бе, „Справяне с гнева и конфликта“ – занятие от Националната програма за превенция „Кодово име живот“. Срещите преминаха с ролеви игри по темата, решаване на две кръстословици с различни тематики, забавни игри със състезателен характер. Обхванати бяха около 100 деца.

- На 21.08. и на 28.08 проведохме занятия с децата от Център за настаняване от семеен тип за деца без увреждания /ЦНСТДБУ - гр.Разград/. Дизайн на първото занятието – представяне на мултимедийна презентация на тема „Употреба на енергийни напитки и вредата от тях“ /разговор с децата и споделяне на техен личен опит за последствията след употреба на енергийна напитка/, редене на думи в изречения по картинки, свързани с темата, решаване на забавна кръстословица и състезателна игра – пренасяне на кръгови ластички със сламка. Второто занятие бе на тема „Вредата от употребата на наркотични вещества“, децата гледаха филм и след това дискутирахме по темата, направихме и играта с влакчето от занятието за „Самооценка“ от НП „Кодово име живот“.

На 04.09.2024г. – се проведе и трето занятие в Центъра за настаняване от семеен тип за деца без увреждания. Темата по която говорихме беше „Безопасен интернет“. Децата имаха възможност да изгледат филми, като „Кажи не“, „Как да реагирам на онлайн тормоз“/видеоурок/, „Непростимо“,„Сексторшън“, относно опасностите, които дебнат в интернет. След това решихме една кръстословица с въпроси по темата.

- На 12.09 се проведе занятие с превантивна цел в сградата на ПИЦ по наркотични вещества. Целевата група, която беше обхваната се състоя от 6 тийнейджъри потребители на „ Преходно жилище“ към Община Разград. Освен подрастващите присъстваха и 2 социални работници от услугата. Засегната бе темата „ Видове наркотици – въздействие и последици“. Занятието протече с кратка презентация, филм, беседа, дискусия и симулация с алкоочилата.

- На 24 септември в Общинския културен център беше представен моноспектакъла „Морфин“ с участието на младия актьор Петър Петров-Перо. По повод и във връзка с работата и дейността ни, Общинският съвет по наркотични вещества откупи билети за ученици на възраст 16 и над 16 години, желаещи да посетят спектакъла. Той представя съдбата на младия лекар Сергей Поляков. Повестта „Морфин“ е личната изповед на Михаил Булгаков, разкриваща тайната на зависимостта от морфина и последвалите мрачни периоди в коварната прегръдка на опиата.

В залата присъстваха над 80 зрители – ученици и преподаватели от ПГПЧЕ „Екзарх Йосиф“, ППМГ „Акад.Н.Обрешков“, ПГИ „Робер Шуман“ и група ученици от ЦПЛР - Ученическо общежитие, както и граждани. Спектакълът е част от предвидените превантивни дейности по кампанията за деня на Психичното здраве – 10 октомври.

- 10 октомври - Световният ден на Психичното здраве беше отбелязан в различни училища с едно предизвикателство отправено от екипа на Общинският съвет по наркотични вещества и Превантивно-информационния център към него гр.Разград към ръководствата на училищата и учениците - да започнат деня със сутрешна гимнастика. В това предизвикателство се включиха ПГХТБТ „Мария Кюри“ под ръководството на Емил Динчев - представител от ПФК „Лудогорец“. Емоцията бе подсилена от появата на орела Фортуна заедно със своя треньор Виктор Бариос, които внесоха още повече настроение за старт на учебния ден; ПГПЧЕ „Екзарх Йосиф“ освен гимнастиката, децата бяха организирали базар под мотото: „Здравословно хранене – ключ към психичното здраве“; ПГИ „Робер Шуман“; ППМГ „Акад.Н.Обрешков“; ОУ„Ив.С.Тургенев“, ОУ „Св.Св.Кирил и Методий“ с.Ясеновец и Спотното училище са и останалите училища, които също се включиха в предизвикателството „Играй гимнастика, бъди психически и физически здрав. В ОУ „Хр.Ботев“ на този ден децата се фокусираха върху нещата, които харесват – рисуване, театър и приложни изкуства; ОУ „Елин Пелин“ с. Стражец проведоха образователни инициативи с учениците, дискусия по темата, придружена с мултимедийна презентация, учениците от начален етап на образование нарисуваха своето любимо място. Брой достигнати лица в кампанията около 720 души. Бяха изготвени и разпространени 31 плаката и 1355 листовки с тематична насоченост.

-По повод Световният ден за възпоменание на жертвите от ПТП проведохме съвместна превантивна кампания с ОДМВР- Разград и ученици от Разградските училища. В градинката пред ХГ „Проф. Илия Петров“ служители на пътна полиция показаха пред децата как се работи в дрегера за алкохол и DrugTest 5000. С голям интерес учениците гледаха и задаваха своите въпроси към Дафина Събева и Калоян Кирилов от Сектор „Пътно полиция“ към ОДМВР – Разград. Друго нещо, което привлече вниманието на учениците бяха алкоочилата, които имитират 1,2 промила алкохол в кръвта и с ,които те имаха възможността да преминат по трасето с конуси. Накрая се проведе викторина с тематични въпроси свързани с пътната безопасност и правилника за движение по пътищата. Гости на мероприятието бяха старши комисар Диян Симеонов - директор на ОДМВР – Разград, Илияна Георгиева – говорител на ОДМВР, Надежда Обрешкова и Тезджан Бошнакова – инспектори от ДПС към РУМВР – Разград, както и учителите, които придружаваха децата участници в кампанията от : ППМГ „Акад.Н.Обрешков“, ПГПЧЕ „Екзарх Йосиф“,ПГИ „Робер Шуман“, ПГТС „Христо Смирненски“, ПГССХВТ „Ангел Кънчев“, ОУ „Никола Икономов“, СУ „Христо Ботев“ и ОУ „Н.Й.Вапцаров“.

Във връзка с тази кампания бяха изработени и поставени 3 билборда на 2 места в града с послание към шофьорите „Моят живот зависи от твоята скорост“.

**-** За четвърта поредна година Общински съвет по наркотични вещества проведе своята инициатива „Доброволчеството носи щастие“. На официалната церемония бяха отличени 56 участници за доброволчески дейности, допринесли за подобряване на благосъстоянитето, толерантността и солидарността в обществото, като им бяха връчени плакети.На този ден Световната организация приканва правителствата и неправителствените организации във всички страни да изкажат уважението и благодарността си към доброволците и да дадат по-голяма гласност на дейността им. В инициативата се включиха: ученици участници в училищни превантивни кампании по повод Световния ден за борба с наркоманиите и нелегалния трафик на наркотици – 26 юни, Световния ден на психичното здраве – 10 октомври, Международния ден за безопасен интернет, както и кампании свързани с превенцията на употребата на алкохол, цигари и др; ученици и педагогически специалисти от училищата, взели участие в дейности полезни за общността на града: посещения в сферата на социалните услуги и болничните заведения, спасяването на животни или грижа в приюти за тях, грижа за местата за отдих в Разград и околността и др.; ученици и учители с добри и благородни постъпки, проявили подкрепа в труден момент, запазили достойнството и помогнали на хора от уязвими групи.

**Обучения:**

- Проведохме две обучения на Доброволците, с които работим по Националната програма за превенция на употребата на наркотични вещества в училищна среда за възрастова група 8-11 клас „От връстници за връстници“ в две гимназии от гр.Разград - ППМГ „Акад. Н. Обрешков“ и ПГИ „Робер Шуман“. Първия модул беше за базисни знания относно наркотичните вещества, а втория модул практически занимания по темите от програмата.

- На 22 и 23.04. се проведе организирания от ОбСНВ обучителен семинар на медицински специалисти, педагогически специалисти и психолози от училища в Разградска област, на тема „Риск от развитие на зависимости и хранителни нарушения в детско-юношеска възраст. Специфики на преморбидната личност и изграждане на мотивация за промяна.“ Външни обучители – Милена Петрова и Сирма Георгиева – „Фондация за живота - превенция и лечение на зависимости“ гр.Варна. Обучени бяха около 60 медицински и педагогически специалисти от училищата

-

- На 6-ти, 7-ми и 8-ми юни в с.Кранево, проведохме обучение с доброволци, участници в Национална програма за превенция на употребата на наркотични вещества в училищна среда за ученици 8-11 клас с външни обучители/лектори Милена Петрова и Сирма Георгиева от „Фондация за живота - превенция и лечение на зависимости“ гр.Варна. Темата на обучението „Емоционална интелигентност“ – инструмент за превенция на употребата на наркотични вещества и зависимости. Присъстваха доброволци от три гимназии в гр.Разград. В часа на класа, заедно с училищния психолог, доброволците ще покажат на ученици от различни възрастови групи, как да разпознават своите емоции, как да се справят с емоционалните си преживявания в юношеска възраст по един градивен начин.

- По повод 10 октомври проведохме тренинг обучение с 50 ученици от 4 училища - ПГИ „Робер Шуман“, ППМГ „Акад.Н.Обрешков“, ПГПЧЕ „Екзарх Йосиф“ и ПГХТБТ „Мария Кюри“ в актовата зала на ПГИ „Робер Шуман“. Училищния психолог от ППМГ „Акад.Н.Обрешков“ г-жа Таня Кидакова беше лектор на занятието. Тя представи пред учениците кратка презентация, като акцентира върху това: „Какво е психично здраве, значение на емоционалното здраве, много ясно обясни основните човешки нужди и тяхното въздействие върху психичното здраве, последици от незадоволени базови нужди, нарушен баланс и психосоматични проблеми и други интересни неща“. Учениците се включиха в диалога и изказаха мнения и възгледи по въпроса за възстановяване на емоционалния баланс, за здравословната агресия и как могат да поддържат здравословно психично състояние в училище. След това, на всички 50 участници бяха раздадени анкети за попълване на тема „Колко добре познаваш психичното здраве?“.

-Участвахме в реализирането на Националната превантивна програма „Предпазване на младите хора от престъпления“, която е разработена от експерти от Главна дирекция „Национална полиция“ и се реализира в цялата страна. Тя е насочена приоритетно към дванадесетокласниците, на които предстои да се сблъскат с предизвикателствата на самостоятелния живот. Целта е повишаване на осведомеността им по конкретни теми, чрез което да бъдат създадени умения за безопасно поведение и избягване на рискови ситуации.Съвместно инспекторите от Детска педагогическа стая към РУ в град Завед и Исперих проведохме срещи с учениците от 12 клас по теми свързани с наркотиците. В началото на 2025 г. ще бъдат обхванати учениците от градовете Разград и Кубрат.

-И през 2024 бяхме поканени, като партньори да участваме в Детското полицейско управление, което има за цел да повиши доверието към полицията и да формира гражданска активност в младите хора. Работихме с децата от 5 клас на ППМГ „Акад. Н.Обрешков“ и ОУ „ Васил Левски“ по различни теми свързани с видовете зависичости.

**Други дейности**

Експертите от ОбСНВ и ПИЦ през изтеклата година са взели участие в редица обучения и проектопредложения.

През отчетния период към Министерство на здравеопазването бяха изпращани множество отчети и справки за дейността на ОбСНВ и ПИЦ, като:

- На всяко тримесечие изготвяхме отчет за изразходване на средства за дейности, заедно с копия на фактури и снимков материал.

- Изготвихме годишните отчети за работата на ОбСНВ и ПИЦ за 2023г., които са по образец спуснат от МЗ и Националния център по обществено здраве и анализи.

- На всеки три месеца подавахме Отчет за изпълнение на Плана за действие за изпълнение на Националната програма за превенция на насилието и злоупотребата с деца (2023 – 2024 г.).

-- През отчетния период проведохме редица работни срещи с педагогическите съветници и психолози от училищата в гр.Разград, относно превантивните дейности в училищата

- От 20 до 22 май Секретарят на ОбСНВ Миленка Александрова заедно с ученици-доброволци към ОбСНВ, участваха в провеждането на Първата национална конференция за младежи-доброволци към Общинските съвети по наркотични вещества на тема „Аз съм млад и избирам живота“ в гр.Кърджали. Нашите доброволци представиха мултимедийна презентация на тема „Ролята на доброволеца в училище“. Беше изработена и приета обща декларация от участниците в конференцията за подкрепа и развитие на младежките доброволчески клубове към ОбСНВ и ПИЦ.

- В периода 12-14 юни част от екипа на ОбСНВ и ПИЦ участваха в 18-тата Национална конференция по проблемите на превенцията на употребата и злоупотребата с наркотични вещества в гр.Габрово. На конференцията бяха представени добри практики на ОбСНВ и ПИЦ – гр.Габрово „Мостове на доброто“, добри практики – гр.Благоевград, представена бе презентация „Добри световни практики“ на МЗ. НФЦ и НЦОЗА обобщиха резултати от извършвана оценка на ефективност на Националната програма „Кодово име живот“ за възрастова група ученици 5-7 клас. Представен бе филма „Чистота или смърт“ на ТЦ „Свети Илия“ гр.Габрово. Представена бе и презентация на МЗ „Легализация на марихуана в САЩ и Канада – последици“. Обърна се внимание на въпроса за единен стандарт за работа на ОбСНВ и ПИЦ в страната, уточняване на трите задължителни кампании, визия и бъдещи дейности по Националните програми „Кодово име живот“ и „От връстници за връстници“, ОбСНВ и работа с медии. Проведе се обучение на новоназначени колеги.

-На 22.10.24 г. председателя на ОбСНВ взе участие между областна среща в гр.Русе във връзка с изпълнението на дейностите по съвместния механизъм за предотвратяване на разпространението и употребата на наркотични вещества в училищата, заедно с представител на РУО – Разград. Беше подготвена мултимедийна презентация с текстов и снимков материал на тема „Добри практики за работата с учениците и родителите през учебната 2023/24г. с цел превенция на употребата и разпространението на наркотични вещества в област Разград

- На 11 и 12 ноември част от екипа взема участие в национална работна среща, която се проведе в гр.Враца. Срещата беше с представители на Общинските съвети по наркотични вещества и Превантивно-информационните центрове към тях, Агенция „Митници“, Национален център за обществено здраве и анализи /НЦОЗА/, РЗИ – Враца. Основна тема – Представяне на Национална стратегия за борба с наркотиците (2025-2029г.), План за дейности и финансов план. Обсъди се и осъществяването на национални и общински кампании за превенция употребата на наркотични вещества и водене на здравословен начин на живот.

- На 19 и 20.11. по покана на ръководството на ПГПЧЕ „Екзарх Йосиф участвахме в провеждането на родителски срещи с родителите на учениците от 10 и 11 клас. Родителите бяха запознати с базови знания за наркотичните веществаи злоупотребата с тях.

- Периодично обработвахме на анкетни карти от анкетното проучване по двете Националлни програми за превенция „Кодово име живот“ и „От връстници за връстници“ с програма за статистическа обработка /SPSS/ и въведохме данните от анкетните карти в матрицата на изследването – входящи и изходящи анкетни карти, както и контролна група.

- Подготвихме превантивни материали за различни кампании, както и годишен календар с дейностите на ОбСНВ И ПИЦ.

**Информационно осигуряване**

Основна задача на ОбСНВ е осигуряване на адекватна информация, относно ситуацията с употребата и злоупотребата с наркотични вещества на местно равнище с оглед планиране и осъществяване на превантивни дейности:

- Периодично събирахме информация от институциите, ангажирани с проблема със зависимостта от психоактивни вещества. Тази информация използвахме за изготвянето на Градски годишен доклад за тенденциите по злоупотребата с наркотици и проблемите, свързани с тях по изисквания на Европейския мониторинг център.

- Общински съвет по наркотични вещества и Превантивно- информационен център към него разполагат със собствен сайт (www.pic-razgrad.com), където се публикува актуална информация, новини, полезни материали за родители, учители и ученици.

- През годината сме провеждали консултации и сме дали насоки за центрове за лечение и рехабилигация на хора имащи нужда от това.

**Заседания на ОбСНВ**

През календарната 2024 г. са проведени две заседания на ОбСНВ. Членовете на ОбСНВ са участвали активно в дейността на ОбСНВ и ПИЦ през годината и винаги се отзоваваха на наши мероприятия като партньори.

 Изготвил :

Станислава Петрова

Председател на Общински съвет

по наркотични вещества - Разград